KOMMISSIONENS AFGØRELSE af 16. marts 1999 om godtagelse af tilsagn afgivet i forbindelse med antidumpingproceduren vedrørende importen af binde- og pressegarn af polypropylen med oprindelse i Polen, Tjekkiet og Ungarn og om afslutning af proceduren med hensyn til importen af sådanne varer med oprindelse i Saudi-Arabien (meddelt under nummer K(1999) 479) (1999/215/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), senest ændret ved forordning (EF) nr. 905/98 (2), særlig artikel 8 og 9,

efter høring af Det Rådgivende Udvalg, og

ud fra følgende betragtninger:

(1) Kommissionen indførte ved forordning (EF) nr. 2107/98 (3) en midlertidig antidumpingtold på importen af binde- og pressegarn af polypropylen med oprindelse i Polen, Tjekkiet, Ungarn og Saudi-Arabien og godtog pristilsagn fra de ungarske producenter. Ved forordning (EF) nr. 2649/98 (4) godtog Kommissionen også et pristilsagn fra en tjekkisk producent;

(2) efter indførelsen af de midlertidige antidumpingforanstaltninger fortsatte Kommissionen sin undersøgelse af dumping, skade og Fællesskabets interesser i overensstemmelse med artikel 8, stk. 6, i forordning (EF) nr. 384/96 (i det følgende benævnt »grundforordningen«). Det blev fastslået, at der undtagen for Saudi-Arabien burde indføres endelige antidumpingforanstaltninger for at afhjælpe de skadelige virkninger af dumping;

de endelige resultater og konklusioner af undersøgelsen er omhandlet i Rådets forordning (EF) nr. 603/1999 af 15. marts 1999 om indførelse af en endelig antidumpingtold på importen af binde- og pressegarn af polypropylen med oprindelse i Polen, Tjekkiet og Ungarn og om endelig opkrævning af den midlertidige told (5);

(3) i overensstemmelse med bestemmelserne i de pågældende tilsagn blev mindstepriserne deri i påkommende tilfælde ændret og bragt på linje med de endelige resultater af undersøgelsen. Disse priser gør det nu muligt at afhjælpe de skadelige virkninger af dumping;

efter Kommissionens godtagelse af disse tilsagn afgav endnu en tjekkisk samt en polsk producent tilsagn, som kunne godtages;

alle de tilsagn, der er afgivet, bør derfor godtages ved denne afgørelse;

(4) på grundlag af de endelige resultater af undersøgelsen blev det fastslået at skadesmargenen var minimal for den eneste saudiarabiske producent (Synthec), og det konkluderes derfor, at proceduren bør afsluttes med hensyn til Saudi-Arabien;

(5) hvis tilsagnene misligholdes eller trækkes tilbage, kan der indføres en midlertidig eller en endelig antidumpingtold i henhold til artikel 8, stk. 9 og 10, i grundforordningen -

TRUFFET FØLGENDE AFGØRELSE:

Artikel 1

1. De tilsagn, der er afgivet af nedennævnte producenter i forbindelse med antidumpingproceduren vedrørende importen til Fællesskabet af binde- og pressegarn af polypropylen med oprindelse i Polen, Tjekkiet og Ungarn godtages.

>TABELPOSITION>

2. Undersøgelsen i forbindelse med den stk. 1 omhandlede antidumpingprocedure afsluttes med hensyn til de parter, der er nævnt i det pågældende stykke.

Artikel 2

Proceduren vedrørende importen af binde- og pressegarn af polypropylen med oprindelse i Saudi-Arabien afsluttes.

Artikel 3

Denne afgørelse får virkning dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 16. marts 1999.

På Kommissionens vegne

Leon BRITTAN

Næstformand

(1) EFT L 56 af 6. 3. 1996, s. 1.

(2) EFT L 128 af 30. 4. 1998, s. 18.

(3) EFT L 267 af 2. 10. 1998, s. 7.

(4) EFT L 335 af 10. 12. 1998, s. 41.

(5) Se side 1 i denne Tidende.